**Príloha č.2**

Projektová dokumentácia pre stavebné povolenie s podrobnosťou realizačného projektu stavby: **„Záchody v Bôrickom parku – II. etapa“.**

Rozsah prác na spracovanie projektovej dokumentácie:

- projekt bude riešiť výstavbu nových sociálnych zariadení v parku Ľ. Štúra (Bôrickom parku), vrátane napojenia na okolité pešie komunikácie a pripojenia daných sociálnych zariadení na všetky inžinierske siete, potrebné na ich funkčnú prevádzku.

- dokumentácia bude obsahovať všetky objekty a profesie, ktoré sú potrebné pre realizáciu stavby, výkaz výmer a rozpočet a časti PD v súlade s príslušnými normami a predpismi

- cena bude obsahovať zabezpečenie všetkých potrebných podkladov súvisiacich s vypracovaním PD, zameranie skutkového stavu

- dodanie projektovej dokumentácie 10 x v tlačenej forme, 1 x elektronicky – PDF, DOC, XLS, DWG, vrátane rozpočtu a výkazu výmer, fotodokumentácie pôvodného stavu

- súčasťou predmetu plnenia bude aj kladné stanovisko od RÚVZ a OR HaZZ ( žiadosti vystaví objednávateľ)

- všetky projektové práce budú spracované v stupni pre stavebné povolenie s podrobnosťou realizačného projektu stavby

**Ďalšie dojednania:**

* kvalitou diela sa rozumie dielo vyhotovené v súlade s príslušnou platnou legislatívou, t. j. platnými zákonmi, normami a súvisiacimi predpismi a ustanoveniami
* splatnosť faktúr je 30 dní od doručenia objednávateľovi
* dodávateľ zodpovedá za vady diela v zmysle § 560 a násl. Obchodného zákonníka
* záručná doba je 60 mesiacov, začína plynúť dňom odovzdania a prevzatia projektovej dokumentácie (PD)
* ak počas záručnej doby na PD alebo počas realizácie stavby realizovanej na základe PD sa preukáže jej nekvalita, neúplnosť PD a iné vady, objednávateľ je oprávnený požadovať náhradné plnenie alebo dodanie chýbajúceho plnenia v plnom rozsahu
* v prípade, ak PD bude mať také nedostatky, ktoré budú mať v čase zhotovenia stavby vplyv na navýšenie ceny stavby a neboli uvedené v pôvodnom rozpočte PD, môže si objednávateľ u zhotoviteľa uplatniť zmluvnú pokutu až do 50 percent navýšenia ceny stavby
* dodávateľ sa zaväzuje prípadné nedostatky a vady PD odstrániť bezodplatne, najneskôr do 7 pracovných dní po uplatnení oprávnenej reklamácie objednávateľom
* v prípade, že zhotoviteľ nedodá projekty v dohodnutom termíne, objednávateľ má právo na zmluvnú pokutu z omeškania vo výške 0,5% z dohodnutej sumy za každý deň omeškania
* v prípade omeškania s úhradou faktúry je objednávateľ povinný zaplatiť zhotoviteľovi úrok z omeškania vo výške 0,5% z fakturovanej sumy za každý deň omeškania.

Kontaktné osoby:

MsÚ, OI Ing. Martin Hrabovský, tel. 041/70 63 607, 0905 351 219, e-mail: martin.hrabovsky@zilina.sk